נתן וסרמן

נתן וסרמן (נולד ב-9 בספטמבר 1962) הוא אשורולוג ומשורר ישראלי המשמש כראש המדור האשורולוגי בחוג "ארכאולוגיה והמזרח הקרוב הקדום" באוניברסיטה העברית וכפרופסור מן המניין שם. בשנת 2008 זכה בפרס יהודה עמיחי לשירה עברית. בשנת 2021 זכה בפרס חיים גורי לשירה עברית.

תולדות חיים 
נתן וסרמן נולד וגדל בירושלים למשפחה מיוצאי מזרח אירופה (פולין וליטא). למד בבית הספר אגרון ובתיכון ליד האוניברסיטה, לאחר שירות צבאי בצה"ל (1980–1983) השלים וסרמן שלושה תארים אקדמיים באוניברסיטה העברית. בשנת 1993 סיים את לימודיו לתואר שלישי באוניברסיטה העברית בהצטיינות, עם התיזה "דגמים תחביריים ורטוריים בטקסטים ספרותיים לא אפיים בבבלית-עתיקה". בשנים 1993–1994 עשה את הפוסט-דוקטורט שלו בפריז. בשנת 1994 חזר לאוניברסיטה העברית כמרצה לאשורולוגיה. באפריל 2008 מונה לפרופסור חבר באוניברסיטה העברית. בין השנים 2010–2011 שימש כפרופסור אורח ב"מכון לחקר המזרח הקדום", באוניברסיטת לייפציג שבגרמניה. בשנת 2011 מונה לסגן הדיקן למחקר בפקולטה למדעי הרוח באוניברסיטה העברית.

מתגורר בירושלים. לצד פועלו המחקרי, מפרסם וסרמן גם ספרי שירה והוא עורך כתב העת לשירה ״כרמל״.

מפרסומיו

ספרי אשורולוגיה 
 (עורך) חוטים נטווים: ראשיתן של סוגות ספרותיות בתרבויות עתיקות, הוצאת הספרים ע"ש י"ל מאגנס, 2002
 Style and Form in Old-Babylonian Literary Texts, Brill 2003
Most Probably: Epistemic Modality in Old Babylonian, Eisenbrauns, 2012.
Akkadian Love Literature of the Third and Second Millennium BCE, Harrassowitz, 2016.
 נתן וסרמן ויגאל בלוך, האמורים; מסופוטמיה בראשית האלף השני לפנה”ס, הוצאת כרמל, 2019.
The Flood: The Akkadian Sources. A New Edition, Commentary, and a Literary Discussion, Leuven, 2020.
 לחש לרוח הנושבת - טקסטים מאגיים ממסופוטמיה, הוצאת כרמל, 2022.

פרויקטים מדעיים 

 פרויקט S.E.A.L – מקורות אכדיים ספרותיים קדומים (Sources of Early Akkadian Litrature). פרויקט משותף עם מיכאל שטרק מאוניברסיטת לייפציג בגרמניה.
 קורפוס AkkLove בoracc – מקורות ספרותיים אכדיים מן האלפים ה־3–2 המדברים על אהבה ומין.
פרויקט L.B.P.L – טקסטים כוהניים בבליים מאוחרים. פרויקט משותף עם מיכאל יורסה.

ספרי שירה
 שובר הלחם, הליקון (סדרת פגאסוס) 2002
 שנתיים, כרמל (סדרת כבר לשירה) 2006
 ואין העולם מקומו, עם עובד, 2011.
 סקסוניה, ספר המדבר, הוצאת מוסד ביאליק (סדרת כבר לשירה), 2014
 שחור וכוכב: מסע בעקבות אלזה לסקר-שילר (סדרת טנדו), הוצאת כרמל, 2014
 מנלאוס, הוצאת כרמל, 2018
 ליליום, הוצאת כרמל, 2022

פרסים 

 2008: פרס יהודה עמיחי לשירה עברית.
 2021: פרס חיים גורי לשירה עברית.

קישורים חיצוניים 
 נתן וסרמן, האתר הפרטי, ופורטל האקדמיה שלו

 על נתן וסרמן באתר האוניברסיטה העברית
 על נתן וסרמן ב- Israel- Poetry International Web 
 
 אלי הירש, על " ואין העולם מקומו", ידיעות אחרונות 16/9/11
 .
כתב העת "כרמל" מאת הוצאת כרמל
פרויקט S.E.A.L.
AkkLove – Akkadian Love Litrature in oracc
LBPL – Late Babylonian Priestly Literature

מכתביו
  - סקירת ספרה של טלי אורנן, "ניצחונו של הסמל"
  - עם מותו של האשורולוג חיים תדמור

הערות שוליים

היסטוריונים ישראלים
משוררים כותבי עברית
משוררים ישראלים
זוכי פרס יהודה עמיחי
בעלי תואר דוקטור מהאוניברסיטה העברית בירושלים
סגל האוניברסיטה העברית בירושלים: ארכאולוגיה והמזרח הקרוב הקדום
אשורולוגים
בוגרי בית הספר היסודי גרשון אגרון (ירושלים)
בוגרי התיכון ליד האוניברסיטה
ירושלים: אישים
ישראלים שנולדו ב-1962